CELEX: 52015PC0281
Language: ro
Date: 2015-05-27
Title: Propunere de DECIZIE A PARLAMENTULUI EUROPEAN ȘI A CONSILIULUI privind mobilizarea Fondului de solidaritate al UE pentru plata unor avansuri în cadrul bugetului 2016

COMISIA EUROPEANĂ
            Bruxelles, 27.5.2015
            COM(2015) 281 final
            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului de solidaritate al UE pentru plata unor avansuri în cadrul bugetului 2016
            
               
         
         
            
               EXPUNERE DE MOTIVE
            
            
               Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  1
               , în special articolul 10, permite mobilizarea Fondului de solidaritate al Uniunii Europene în limita unei sume anuale maxime de 500 de milioane EUR (la prețurile din 2011), peste plafoanele rubricilor relevante din cadrul financiar multianual.
            
            
               Punctul 11 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  2
                stabilește modalitățile de mobilizare a fondului.
            
            
               Condițiile de eligibilitate pentru finanțare din cadrul fondului sunt detaliate în Regulamentul (CE) nr. 2012/2002 al Consiliului
                  3
               , care prevede includerea în buget, pentru plata avansurilor, a unei sume de maximum 50 000 000 EUR, sub formă de credite de angajament și de plată.
            
            
               Comisia va include aceste sume în Proiectul de buget pe 2016.
            
            
               Propunere de
            
            
               DECIZIE A PARLAMENTULUI EUROPEAN ȘI A CONSILIULUI
            
            
               privind mobilizarea Fondului de solidaritate al UE pentru plata unor avansuri în cadrul bugetului 2016
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene
                  4
               , în special articolul 4a alineatul (4),
            
            
               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  5
               , în special punctul 11,
            
            
               având în vedere propunerea Comisiei Europene,
            
            
               întrucât:
            
            
               (1)Obiectivul Fondului de solidaritate al Uniunii Europene („fondul”) este de a permite Uniunii să răspundă rapid, eficient și cu flexibilitate situațiilor de urgență și să-și exprime solidaritatea față de populația din regiunile afectate de catastrofe.
            
            
               (2)Fondul nu trebuie să depășească o sumă maximă de 500 de milioane EUR (la prețurile din 2011), astfel cum se prevede la articolul 10 din Regulamentul (UE, Euratom) nr. 1311/2013 al Consiliului
                  6
               .
            
            
               (3)Articolul 4a alineatul (4) din Regulamentul (CE) nr. 2012/2002 prevede punerea la dispoziție a unei sume de 50 000 000 EUR pentru plata avansurilor, prin credite din bugetul general al Uniunii.
            
            
               (4)Prin urmare, ar trebui să se mobilizeze suma de 50 000 000 EUR din fond pentru plata avansurilor,
            
            
               
            
               ADOPTĂ PREZENTA DECIZIE:
            
         
         
            
               Articolul 1
            
            
               În cadrul bugetului general al Uniunii Europene pentru exercițiul financiar 2016, se mobilizează din Fondul de solidaritate al Uniunii Europene suma de 50 000 000 EUR în credite de angajament și de plată.
            
            
            
               Articolul 2 
            
            
               Prezenta decizie se publică în Jurnalul Oficial al Uniunii Europene.
            
            
               Adoptată la Bruxelles,
            
            
               
                  Pentru Parlamentul European,
                        Pentru Consiliu,
               
               
                  Președintele
                        Președintele
               
            
         
         
            
                  
                     (1)
                  JO L 347, 20.12.2013, p. 884.
               
               
                  
                     (2)
                  JO C 373, 20.12.2013, p. 1.
               
               
                  
                     (3)
                  JO L 311, 14.11.2002, p. 3.
               
               
                  
                     (4)
                  JO L 311, 14.11.2002, p. 3. 
               
               
                  
                     (5)
                  JO C 373, 20.12.2013, p. 1.
               
               
                  
                     (6)
                  JO L 347, 20.12.2013, p. 884.